CELEX: 32006D0685
Language: sk
Date: 2006-10-06 00:00:00
Title: 2006/685/ES: Rozhodnutie Komisie zo 6. októbra 2006 , ktorým sa menia a dopĺňajú prílohy I a II k rozhodnutiu 2003/634/ES, ktorým sa schvaľujú programy na účely získania štatútu schválených zón a schválených fariem v neschválených zónach v súvislosti s vírusovou hemoragickou septikémiou (VHS) a infekčnou krvotvornou nekrózou (IHN) u rýb [oznámené pod číslom K(2006) 4363]   (Text s významom pre EHP)

13.10.2006   
            
            
               SK
            
            
               Úradný vestník Európskej únie
            
            
               L 282/44
            
         
      ROZHODNUTIE KOMISIE
   
   zo 6. októbra 2006,
   ktorým sa menia a dopĺňajú prílohy I a II k rozhodnutiu 2003/634/ES, ktorým sa schvaľujú programy na účely získania štatútu schválených zón a schválených fariem v neschválených zónach v súvislosti s vírusovou hemoragickou septikémiou (VHS) a infekčnou krvotvornou nekrózou (IHN) u rýb
   [oznámené pod číslom K(2006) 4363]
   (Text s významom pre EHP)
   (2006/685/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 91/67/EHS z 28. januára 1991 o veterinárnych predpisoch, ktoré upravujú uvádzanie na trh vodných živočíchov a výrobkov akvakultúry (1), a najmä na jej článok 10 ods. 2,
   keďže:
   
               (1)
            
            
               V rozhodnutí Komisie 2003/634/ES (2) sa schvaľujú programy predložené rôznymi členskými štátmi a uvádza sa v ňom ich zoznam. Programy sú vypracované tak, aby členskému štátu umožnili následne iniciovať konania pre zónu alebo farmu nachádzajúce sa v neschválenej zóne s cieľom získať štatút schválenej zóny alebo schválenej farmy nachádzajúcich sa v neschválenej zóne, pokiaľ ide o vírusovú hemoragickú septikémiu (VHS) alebo o infekčnú krvotvornú nekrózu (IHN), alebo o obidve tieto choroby rýb.
            
         
               (2)
            
            
               Listom z 22. novembra 2005 Taliansko požiadalo o schválenie programu, ktorý sa má uplatniť v zóne Bacino del torrente Taverone. Zistilo sa, že predložená žiadosť je v súlade s článkom 10 smernice 91/67/EHS, a preto by sa mal program schváliť.
            
         
               (3)
            
            
               Listom z 2. februára 2006 Taliansko požiadalo o schválenie programu, ktorý sa má uplatniť v zóne Valle Sessera. Zistilo sa, že predložená žiadosť je v súlade s článkom 10 smernice 91/67/EHS, a preto by sa mal program schváliť.
            
         
               (4)
            
            
               Listom z 21. februára 2006 Taliansko požiadalo o schválenie programu, ktorý sa má uplatniť v zóne Valle del torrente Bondo. Zistilo sa, že predložená žiadosť je v súlade s článkom 10 smernice 91/67/EHS, a preto by sa mal program schváliť.
            
         
               (5)
            
            
               Listom z 22. mája 2006 Taliansko požiadalo o schválenie programu, ktorý sa má uplatniť v zóne Fosso Melga. Zistilo sa, že predložená žiadosť je v súlade s článkom 10 smernice 91/67/EHS, a preto by sa mal program schváliť.
            
         
               (6)
            
            
               Program, ktorý sa uplatňoval na celom území Cypru, bol ukončený. Mal by sa preto vypustiť z prílohy I k rozhodnutiu 2003/634/ES.
            
         
               (7)
            
            
               Program, ktorý sa uplatňoval na hospodárstve Azienda agricola Bassan Antonio v regióne Veneto, bol ukončený. Mal by sa preto vypustiť z prílohy II k rozhodnutiu 2003/634/ES.
            
         
               (8)
            
            
               Rozhodnutie 2003/634/ES by sa preto malo zodpovedajúcim spôsobom zmeniť a doplniť.
            
         
               (9)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Rozhodnutie 2003/634/ES sa mení a dopĺňa takto:
   
               1.
            
            
               Príloha I sa nahrádza textom prílohy I k tomuto rozhodnutiu.
            
         
               2.
            
            
               Príloha II sa nahrádza textom prílohy II k tomuto rozhodnutiu.
            
         Článok 2
   Toto rozhodnutie je určené členským štátom.
   
      V Bruseli 6. októbra 2006
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 46, 19.2.1991, s. 1. Smernica naposledy zmenená a doplnená nariadením (ES) č. 806/2003 (Ú. v. EÚ L 122, 16.5.2003, s. 1).
   
      (2)  Ú. v. EÚ L 220, 3.9.2003, s. 8. Rozhodnutie naposledy zmenené a doplnené rozhodnutím 2005/770/ES (Ú. v. EÚ L 291, 5.11.2005, s. 33).
   
      PRÍLOHA I
      
         
            „PRÍLOHA I
            PROGRAMY PREDLOŽENÉ NA ÚČELY ZÍSKANIA ŠTATÚTU SCHVÁLENEJ ZÓNY, POKIAĽ IDE O VHS ALEBO IHN, ALEBO O OBIDVE TIETO CHOROBY RÝB
            1.   DÁNSKO
            PROGRAMY PREDLOŽENÉ DÁNSKOM 22. MÁJA 1995 ZAHŔŇAJÚ:
            
                        —
                     
                     
                        povodie FISKEBÆK Å,
                     
                  
                        —
                     
                     
                        VŠETKY ČASTI JUTSKA na juh a na západ od povodia Storåen, Karup å, Gudenåen a Grejs å,
                     
                  
                        —
                     
                     
                        oblasť všetkých DÁNSKYCH OSTROVOV.
                     
                  2.   NEMECKO
            PROGRAM PREDLOŽENÝ NEMECKOM 25. FEBRUÁRA 1999 ZAHŔŇA:
            
                        —
                     
                     
                        zónu v povodí OBERN NAGOLD.
                     
                  3.   TALIANSKO
            
                        3.1.
                     
                     
                        PROGRAM PREDLOŽENÝ TALIANSKOM PRE AUTONÓMNU PROVINCIU BOLZANO 6. OKTÓBRA 2001, ZMENENÝ A DOPLNENÝ LISTOM Z 27. MARCA 2003, ZAHŔŇA:
                        
                           Zónu Provincia di Bolzano
                        
                        
                                    —
                                 
                                 
                                    Zóna zahŕňa všetky povodia v rámci Provincie Bolzano.
                                    Zóna zaberá hornú časť zóny ZONA VAL DELL’ADIGE, t. j. povodia rieky Adige od prameňov v provincii Bolzano po hranice provincie Trento.
                                    (Pozn.: Zvyšná, dolná, časť zóny ZONA VAL DELL’ADIGE spadá do schváleného programu pre autonómnu provinciu Trento. Hornú a dolnú časť tejto zóny treba pokladať za jeden epidemiologický celok.)
                                 
                              
                  
                        3.2.
                     
                     
                        PROGRAMY PREDLOŽENÉ TALIANSKOM PRE AUTONÓMNU PROVINCIU TRENTO 23. DECEMBRA 1996 A 14. JÚLA 1997 ZAHŔŇAJÚ:
                        
                                     
                                 
                                 
                                    
                                       Zónu Val di Sole a Val di Non
                                    
                                    
                                                —
                                             
                                             
                                                povodie od prameňa Noce po priehradu S. Giustina.
                                             
                                          
                              
                                     
                                 
                                 
                                    
                                       Zónu Val dell’Adige – dolnú časť
                                    
                                    
                                                —
                                             
                                             
                                                povodia rieky Adige a jej prameňov na území autonómnej provincie Trento od hranice s provinciou Bolzano po priehradu Ala (vodná elektráreň).
                                                (Pozn.: Horná časť zóny ZONA VAL DELL’ADIGE spadá do schváleného programu pre provinciu Bolzano. Hornú a dolnú časť tejto zóny treba pokladať za jeden epidemiologický celok.)
                                             
                                          
                              
                                     
                                 
                                 
                                    
                                       Zónu Torrente Arnò
                                    
                                    
                                                —
                                             
                                             
                                                povodie od prameňa potoka Arnò po hrádze po prúde, nachádzajúce sa neďaleko vyústenia potoka Arnò do rieky Sarca.
                                             
                                          
                              
                                     
                                 
                                 
                                    
                                       Zónu Val Banale
                                    
                                    
                                                —
                                             
                                             
                                                povodie potoka Ambies k priehrade vodnej elektrárne.
                                             
                                          
                              
                                     
                                 
                                 
                                    
                                       Zónu Varone
                                    
                                    
                                                —
                                             
                                             
                                                povodie od prameňa potoka Magnone po vodopád.
                                             
                                          
                              
                                     
                                 
                                 
                                    
                                       Zónu Alto e Basso Chiese
                                    
                                    
                                                —
                                             
                                             
                                                povodie rieky Chiese od prameňa po priehradu Condino okrem povodí potokov Adanà a Palvico.
                                             
                                          
                              
                                     
                                 
                                 
                                    
                                       Zónu Torrente Palvico
                                    
                                    
                                                —
                                             
                                             
                                                povodie potoka Palvico k priehrade z betónu a kameňa.
                                             
                                          
                              
                  
                        3.3.
                     
                     
                        PROGRAM PREDLOŽENÝ TALIANSKOM PRE REGIÓN VENETO 21. FEBRUÁRA 2001 ZAHŔŇA:
                        
                           Zónu Torrente Astico
                        
                        
                                    —
                                 
                                 
                                    povodie rieky Astico od prameňov (v autonómnej provincii Trento a v provincii Vicenza, región Veneto) po priehradu neďaleko mosta Pedescala v provincii Vicenza.
                                    Dolný tok rieky Astico medzi priehradou neďaleko mosta Pedescala a priehradou Pria Maglio sa považuje za nárazníkovú zónu.
                                 
                              
                  
                        3.4.
                     
                     
                        PROGRAM PREDLOŽENÝ TALIANSKOM PRE REGIÓN UMBRIA 20. FEBRUÁRA 2002 ZAHŔŇA:
                        
                           Zónu Fosso de Monterivoso: povodie rieky Monterivoso od prameňov po priehrady Ferentillo.
                     
                  
                        3.5.
                     
                     
                        PROGRAM PREDLOŽENÝ TALIANSKOM PRE REGIÓN LOMBARDSKO 23. DECEMBRA 2003 ZAHŔŇA:
                        
                           Zónu Valle de Torrente Venina:
                        
                        
                                    —
                                 
                                 
                                    povodie rieky Vienna od prameňov k týmto hraniciam:
                                 
                              
                                    —
                                 
                                 
                                    na západe: údolie Livrio,
                                 
                              
                                    —
                                 
                                 
                                    na juhu: Orobské Alpy od priesmyku Publino po vrchol Redorta,
                                 
                              
                                    —
                                 
                                 
                                    na východe: údolia Armisa a Armisola.
                                 
                              
                  
                        3.6.
                     
                     
                        PROGRAM PREDLOŽENÝ TALIANSKOM PRE REGIÓN TOSKÁNSKO 23. SEPTEMBRA 2004 ZAHŔŇA:
                        
                           Zónu Valle di Tosi:
                        
                        
                                    —
                                 
                                 
                                    povodie rieky Vicano di S. Ellero od prameňov k priehrade Il Greto neďaleko obce Raggioli.
                                 
                              
                  
                        3.7.
                     
                     
                        PROGRAM PREDLOŽENÝ TALIANSKOM PRE REGIÓN TOSKÁNSKO 22. NOVEMBRA 2005 ZAHŔŇA:
                        
                           Bacino del Torrente Taverone:
                        
                        
                                    —
                                 
                                 
                                    povodie rieky Taverone od prameňov po priehradu pod rybnou farmou Il Giardino.
                                 
                              
                  
                        3.8.
                     
                     
                        PROGRAM PREDLOŽENÝ TALIANSKOM V REGIÓNE PIEMONT 2. FEBRUÁRA 2006 ZAHŔŇA:
                        
                           Zónu Valle Sessera:
                        
                        
                                    —
                                 
                                 
                                    povodie rieky Sessera od prameňov po priehradu Ponte Granero v obci Coggiola.
                                 
                              
                  
                        3.9.
                     
                     
                        PROGRAM PREDLOŽENÝ TALIANSKOM PRE REGIÓN LOMBARDSKO 21. FEBRUÁRA 2006 ZAHŔŇA:
                        
                           Zónu Valle del Torrente Bondo:
                        
                        
                                    —
                                 
                                 
                                    povodie rieky Bondo od prameňov po priehradu Vesio.
                                 
                              
                  
                        3.10.
                     
                     
                        PROGRAM PREDLOŽENÝ TALIANSKOM PRE REGIÓN LOMBARDSKO 22. MÁJA 2006 ZAHŔŇA:
                        
                           Zónu Fosso Melga – Bagolino:
                        
                        
                                    —
                                 
                                 
                                    povodie rieky Fosso Melga od prameňov po priehradu, kde sa Fosso Melga vlieva do rieky Caffaro.
                                 
                              
                  4.   FÍNSKO
            
                        4.1.
                     
                     
                        PROGRAM NA ODSTRÁNENIE VHS (1), KTORÉHO SÚČASŤOU SÚ OSOBITNÉ ERADIKAČNÉ OPATRENIA, PREDLOŽENÝ FÍNSKOM 29. MÁJA 1995, ZMENENÝ A DOPLNENÝ LISTAMI Z 27. MARCA A 4. JÚNA 2002, 12. MARCA, 12. JÚNA a 20. OKTÓBRA 2003 A 17. MÁJA 2005, ZAHŔŇA:
                        
                                    —
                                 
                                 
                                    všetky pobrežné oblasti FÍNSKA so špeciálnymi eradikačnými opatreniami v:
                                    
                                                —
                                             
                                             
                                                provincii Åland,
                                             
                                          
                                                —
                                             
                                             
                                                chránenej oblasti v Pyhtää,
                                             
                                          
                                                —
                                             
                                             
                                                chránenej oblasti, do ktorej patria obce Uusikaupunki, Pyhäranta a Rauma.
                                             
                                          
                              
                  
      
      
         (1)  Program bol ukončený rozhodnutím 2005/770/ES so zreteľom na IHN, pre ktorú sa udelil štatút schválenia.“
   
   
      PRÍLOHA II
      
         
            „PRÍLOHA II
            PROGRAMY PREDLOŽENÉ NA ÚČELY ZÍSKANIA ŠTATÚTU SCHVÁLENEJ FARMY V NESCHVÁLENEJ ZÓNE, POKIAĽ IDE O VHS ALEBO IHN, ALEBO O OBIDVE TIETO CHOROBY RÝB
            1.   TALIANSKO
            
                        1.1.
                     
                     
                        PROGRAM PREDLOŽENÝ TALIANSKOM PRE PROVINCIU UDINE V REGIÓNE FRIULI VENEZIA GIULIA 2. MÁJA 2000 ZAHŔŇA:
                        
                           Farmy v povodí rieky Tagliamento:
                        
                        
                                    —
                                 
                                 
                                    Azienda Vidotti Giulio s.n.c., Sutrio“.